cyanic-selkie/wikianc huggingface dataset:
Ѓорѓи II (Грција)
На 10 октомври 1935 година во грчкиот парламент во присуство само на 82 пратеници била донесена одлука за враќање на монархијата како форма на управување. На 3 ноември истата година бил одржан референдум и одлуката на парламентот била потврдено. На 25 октомври 1935 година крал Ѓорѓи II се вратил во земјата. На 18 март 1936 година по смртта на премиерот Константинос Демердзис, кралот мандат му дал на Јоанис Метаксас. Така започнал т.н. Период на диктатурата на Метаксас.
По германскиот напад над Грција (1941) кралот Ѓорѓи II првично се засолнил на островот Крит, а потоа во Александрија, Египет, и конечно во Лондон, Англија. Таму останал до крајот на војната. По завршувањето на војната за регент бил прогласен архиепископ Дамаскинос (29 декември 1944 година). На 26 септември 1946 година се одржал референдум со кој било потврдено монархическото управување. Кралот Ѓорѓи II починал на 1 април 1947 година.
NGC 5056
NGC 5056 — спирална галаксија во соѕвездието Береникина Коса, заведена во Новиот општ каталог на длабоконебесни тела.
Телото било предмет и на други истражувања, па освен како NGC 5056 се споменува и како UGC 8337, MCG 5-31-166, CGCG 160-173, KUG 1313+312, IRAS 13138+3112.
Откривање
Телото е откриено на 13 март 1785 година од страна на Вилијам Хершел, со помош на рефлекторски телескоп, чијашто леќа имала пречник од 18,7 см.
Податоци од набљудување
Според морфолошката класификација на галаксиите, NGC 5056 е од видот Sc. Видливиот сјај со голо око изнесува 13,1 m, а оној во рамките на интервалот од минималната до максималната честота 13,7 m, додека површинскиот сјај изнесува 13,6 m/лм2. NGC 5056 има привидни димензии од 1,8' х 1'.
Астрономски податоци
Телото е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 13 ч 16 м 12,4 с, а неговата деклинација, односно висината на лакот на тој агол, +30° 56' 58"". Положбениот агол на објектот е во износ од 0°.
Други поделби
Проучување на NGC 5056 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 46180. Во рамките на атласот на длабокото небо, Уранометрија 2000.00, објектот припаѓа на групата означена со бројот 109; додека во Каталогот на основни ѕвезди (GSC) е групиран под бројот 2535. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 131.
Повелба на Обединетите Нации
Повелбата на Обединетите Нации е основачкиот договор за формирање на Обединетите Нации. Таа беше потпишана во зградата на Воениот Меморијален Центар и Центарот за Сценска Уметност, во Сан Франциско, САД, на 26 јуни 1945 година, од 50 од вкупно 51 првични земји членки (Полска која немаше претставник на конференцијата потпиша подоцна). На 24 октомври, Повелбата стапи на сила откако беше ратификувана од пет постојани земји членки на Советот за безбедност – Република Кина (подоцна заменета со Народна Република Кина), Франција, СССР (подоцна заменет со Руската Федерација), Обединетото Кралство и САД – како и од повеќето други потписници. Денес, во Обединетите Нации членуваат 193 земји.
Повелбата претставува основачки договор и сите земји членки се обврзани од нејзините членови. Дополнително, Повелбата наведува дека обврските кон ОН ги надминуваат сите други обврски произлезени од договори. Повеќето земји во светот ја имаат ратификувано Повелбата. Забележителен исклучок е Ватикан, кој избра улога на постојан набљудувач и затоа не се смета како целосен потписник на Повелбата.
Краток преглед
Повелбата се состои од преамбула и од серија на членови кои се групирани во поглавја.
Преамбулата се состои од два суштински делови. Првиот дел содржи генерален повик за одржување на мирот и меѓународната безбедност и почитување на човековите права. Вториот дел на преамбулата е декларација во договорен стил во која се наведува дека владите на народите во Обединетите Нации се согласуваат со Повелбата.
Следните поглавја се однесуваат на поддршка на телата на ОН:
Преамбула
Преамбулата на договорот гласи: "'Ние, народите од Обединетите Нации одлучивме: „Ние, народите на Обединетите нации - цврсто одлучени да ги заштитиме идните родови од бичот на војната, која двапати во нашето време на живеење му донесе неискажливо страдање на човештвото, одново да ги зацврстиме нашите верувања во темелните правана човекот, во достоинството и во вредноста на човечката личност, во рамноправноста меѓу мажот и жената како и на сите нации, големи или мали, и да создадеме услови во кои ќе може да се одржи правдата и почитувањето на обврските кои произлегуваат од договори и други извори на меѓународно право и да го поддржиме социјалниот напредок и подобриот животен стандард во поголема слобода, и за овие цели: Да бидеме толерантни и да живееме заедно во мир, како добри соседи, и да ја обединиме нашата сила за да ги одржиме меѓународниот мир и безбедност, да прифаќаме начела и да воведуваме постапки, коишто гарантираат дека оружената сила ќе биде наменета само во заеднички интерес, и дека ќе ги користиме меѓународните институции за да го поддржиме економскиот и социјалниот напредок на сите народи - одлучивме заеднички да влијаеме во нашиот напор за постигнување на овие цели. Според тоа, нашите влади, преку нивните ополномоштени претставниците кои се собрани во град Сан Франциско, се согласија со Повелбата на Обединетите Нации и притоа формираат меѓународна организација која ќе биде позната како Обединетите Нации.'"
Иако преамбулата е вграден дел од Повелбата, таа не ги поставува правата и обврските на земјите членки, Туку нејзината улога е да служи како толкувач на одредбите на Повелбата преку нагласување на некои од суштинските мотиви на основачите на организацијата.
Член 1
Цели на Обединетите Нации се:
Поглавје 2: Членство
Поглавјето 2 од Повелбата на Обединетите Нации се однесува на членувањето во организацијата на Обединетите Нации.
Поглавје 5: Советот за безбедност
Состав
Член 23
1. Советот за безбедност се состои од петнаесет членки од Обединетите Нации. Република Кина, Франција, СССР, Обединетото Кралство на Велика Британија и Северна Ирска, и Соединетите Американски Држави се постојани членови на Советот за безбедност. Генералното Собрание бира десет дополнителни членови од Обединетите Нации за привремени членови на Советот за безбедност, водејќи особено сметка за нивниот придонес кон одржувањето на меѓународниот мир и безбедност како и кон други цели на Организацијата, како и рамномерна географска распределба.
2. Привремените членки на Советот за безбедност се избираат за период од две години. Во првите избори на привремени членки по порастот на членство во Советот за безбедност од единаесет на петнаесет, две од четири дополнителни членки се избираат за период од една година. Членка со истечен мандат не може да се кандидира за последователен мандат.
3. Секоја земја членка на Советот за безбедност има по еден претставник.
ЗАДАЧИ И ОВЛАСТУВАЊА
Член 24
1. За да се одржи ефикасно и брзо дејствување на Обединетите Нации, нејзините земји членки му ја доверуваат примарната одговорност за одржување на меѓународниот мир и безбедност на Советот за безбедност, и се согласуваат Советот за безбедност да делува во нивно име кога ги извршува неговите обврски засновано врз оваа одговорност.
2. Во вршењето на овие обврски, Советот за безбедност делува во согласност со целите и начелата на Обединетите Нации. Посебните овластувања кои му се доделени на Советот за безбедност се наведени во Поглавје 6, 7, 8, и 12.
Членките на Обединетите Нации се согласуваат да ги прифатат и спроведат одлуките на Советот за безбедност во согласност со Повелбата.
Член 26
ГЛАСАЊЕ
Член 27 1. Секоја земја членка на Советот за безбедност има еден глас.
2. Одлуките во Советот за безбедност за процедурални работи се донесуваат со девет позитивни гласови.
3. Одлуките во Советот за безбедност за сите други работи се донесуваат со девет позитивни гласови вклучувајќи ги потврдните гласови на постојаните членки под услов во одлуките врз основа на Поглавје 6, став 3 од Членот 52, странка во спор се не гласа.
ПРОЦЕДУРА
Член 28
1. Советот за Безбедност е организиран за постојана вршење на својата работа. Поради оваа, секоја членка на Советот за безбедност, има свој постојан претставник во седиштето на Организацијата.
2. Советот за безбедност одржува периодични состаноци на кои по желба секоја од членките може да биде претставена од член на сопствената влада или некој друг специјално назначен претставник.
3. Советот за безбедност може да одржува состаноци на различни локации кои по негова оценка, најмногу ќе му ја олеснат работата.
Член 29
Советот за безбедност може да создаде помошни органи според потребата за извршување на задачите.
Член 30
Советот за безбедност усвојува сопствени процедурални правила, вклучувајќи го и начинот на избор на Претседател.
Член 31
Секоја земја членка на Обединетите Нации, која не е членка на Советот за безбедност може да учествува, без право на глас, во дискусиите за било кое прашање кое се дискутира во Советот за безбедност, кога Советот ќе смета дека интересите на членката се вклучени.
Член 32
Секоја земја членка на Обединетите Нации која не е членка на Советот за безбедност или било која држава која не е членка на Обединетите Нации, е странка во спор кој се разгледува во Советот за безбедност, се поканува да учествува во соодветната дискусија, без право на глас. Советот за безбедност поставува услови кои ги смета за потребни за учество на држава која не е членка на Обединетите Нации.
Зороастризам
Зороастризмот, позната и како заратустризам или маздаизам — древна иранска религија и филозофско учење. Зороастризмот бил државна религија во Ахеменидската, Партската и Сасанидското Царство. Бројот на следбеници на зороастризмот со текот на времето опаднал и денес се проценува дека во светот има од 145.000 до 2,6 милиони следбеници.
Религијата настанала во источните делови на Персија, пред повеќе од 1000 година п.н.е. Религијата е унифицирана од филозофот Зороастер, кој ја упростил идејата на раното иранско многубожество. Така, тој во основа ги воспоставил двете спротивставени сили: Ахура Мазда (просветлената мудрос) и Ариман (разорниот дух). Религијата имала влијание врз подоцнежните религии, како штосе Јудаизмот, Христијанството и Исламот.
Преглед
Верата е основана во Персија (денешен Иран), пред околу 1000 години п.н.е. Долго време била доминантна религија во Персија сè до 7 век. Својот пропаст го доживува во времето на Сасанската династија. Некои следбеници оваа религија ја нарекуваат маздаизам. Главниот пророк бил Зороастер или Заратустра. Светата книга на зороастрите се нарекува Авеста, во којашто се објаснува за борбите што се водат помеѓу доброто и злото.
Авеста е име на древните крипти на Зороастрицизмот како и назив за стариот јазик кои верниците се го употребувале во тоа време.
Друга Зороастристичка книга која се издвојува е Денкарта, во која е опишан подетално животот и делото на пророкот Зороастер, како и неговата борба против демоните.
Оваа вера има околу 140.000 следбеници. Повеќето од нив живеат во Иран и Индија.
Зороастриската етика се состои од добри мисли, добри зборови и добри дела. Луѓето по својата смрт го преминуваат мостот што води во пеколот. Ако верниците во текот на својот живот биле лоши, мостот ќе се сруши и тие ќе пропаднат во пеколот. Наспроти нив, праведниците ќе го пронајдат патот до Светлоста.
Во зороастричките храмови постојано гори оган, што го симболизира Ахура Мазда. Свештениците си ја покриваат устата додека го одржуваат жртвениот оган.
Космос-1010
Космос-1010 — еден од над 2.400 советски вештачки сателити лансирани во рамките на програмата „Космос“.
Општи податоци
Сателитот е лансиран од космодромот Плесецк, СССР на 23 мај 1978 г. Во орбитата околу планетата Земја бил исфрлен од носечка ракета. Масата на сателитот при лансирањето изнесувала 6000 килограми. Космос-1010 бил надгледувачки сателит.
Орбитални податоци
Исфрлувањето на сателитот било на ниска орбита околу Земјата. Периодот на обиколување на сателитот околу Земјата изнесувал 88,8 минути, додека аголот на наклонетост на орбиталната рамнина во однос на рамнината на екваторот изнесувала 81,3°. Најголемото растојание од Земјата го достигнал на 223 км, а најмалото на 212.
Еберсбах (Мајсен)
Еберсбах (Ebersbach) — општина во округот Мајсен, во Саксонија, Германија.
Врапчиште
Врапчиште — село во областа Горни Полог, во околината на градот Гостивар, во северозападниот дел на Македонија и седиште на истоимената општина.
Географија и местоположба
Селото се наоѓа во областа Горни Полог, оддалечено 5 километри северно од Гостивар.
Историја
Селото се споменува во турските пописни дефтери од 1467/68 година, како дел од Нахијата Калканделен (Nahiye-I Kalkandelen) и било едно од најголемите села во полошката област со 240 христијански семејства, 17 неженети христијани и 2 вдовици христијани.
Во век, Врапчиште било село во Полошката нахија во рамките на Гостиварската каза на Отоманското Царство.
Население
Според статистиката на Васил К’нчов („Македонија, Етнографија и статистика“) од 1900 година, во Врапчиште живееле 1.865 жители, од кои 1.300 Турци, 350 Македонци, 165 Албанци и 50 Роми.
Според Афанасиј Селишчев во 1929 година, Врапчиште е центар на Галтска општина во Горнополошкиот срез и има 394 куќи со 2.120 жители Македонци, Турци, Албанци и Роми.
Врапчиште е најголемо село, коешто во 1961 година имало 3.420 жители, а во 1994 година 5.015 жители, од кои 191 биле Македонци, 1.743 Албанци, 3.072 Турци, 1 Србин и 8 други.
Според последниот попис од 2021 година, во селото живееле 4.003 жители, од кои 118 Македонци, 912 Албанци, 2.765 Турци, 1 Србин, 1 Бошњак, 3 останати и 203 лица без податоци.
На табелата е прикажан националниот состав на населението низ сите пописни години:
Родови
Врапчиште е мешано село.
Според истражувањата од 1951 година, родови во селото:
Македонски
Православни Роми
Турски
Албански
Муслимански Роми
Избирачко место
Во селото постојат избирачките места бр. 455, 455/1, 456, 456/1, 457, 457/1, 458, 458/1, 459 според Државната изборна комисија, сместени во просториите на основното училиште.
На претседателските избори во 2019 година, на ова избирачко место биле запишани вкупно 5.738 гласачи.
Култура и спорт
ФК ВРАПЧИШТЕ - Во 2012 година се одржа проектот"Спортот за заедништво,толеранција и сплотување". Од 1958 година постои фудбалскиот клуб Врапчиште кој во сезоната 2017/18 испадна од третата лига Запад.
Културно уметничко друштво "Јунус Емре" - Врапчиште
Фарфен
Фарфен (Farven; Farm) — општина во округот Ротенбург, во сојузната покраина Долна Саксонија, Германија.
Местоположба
Општината се наоѓа околу 14 километри југоисточно од градот Бремерферде. Низ општината тече реката Бефер.
Општинси единици
Во општината се наоѓаат и имотите Басте и Бастер Берг, Штајнберг и Шти.
Соседни општини
Општината на запад се граничи со округот Штаде (општините Брест и Кутенхолц), на исток со градот Бремерферде и на југозапад со Дајнштет, додека на југ со Андерлинген.
Бентон (округ во Орегон)
Бентон (англиски: Benton County) е округ во американската сојузна држава Орегон. Името на округот потекнува од Томас Харт Бентон, американски сенатор кој се залагал за американска контрола над Орегон. Во 2010 година округот имал население од 85,579 жители.
Демографија
Според пописот од 2000 година, во округот живееле околу 78,153 луѓе, 30,145 домаќинства и 18,237 семејства. Густината на населението во округот е 116 жители на километар квадратен.
Ана Ланг
Ана Ланг, родена Нордквист ( Стокхолм, 5 јули 1874 - 12 декември 1920 година) била шведска харфистка.
Ланг била ќерка на диригентот на Кунглига Ховкапелет, Конрад Нордквист. Таа ја добила стипендијата фон Бесков во 1883 година, станала студентка на Кралскиот колеџ за музика, Стокхолм 1887 година и била харфистка во Ховкапелет од 1890 година до нејзината смрт.
Таа се омажила за нејзиниот учител Јозеф Ланг во 1895 година; нивната ќерка Ингрид исто така била харфистка во Ховкапелет.
Фадеев-Попов дух
Во физиката, Фадеев-Попов дух (исто така наречен Фадеев-Попов баждарен дух или Фадеев-Попово духово поле) се важни полиња кои се воведени во баждарните квантни теории за полето за да одржуваат конзистензност на интегралот на патот. Именувани се според Лудвик Фадеев и Виктор Попов.
Воопштеното значење на зборот дух во теориската физика е разгледуван во дух (физика).
Пречекорување на Фејмановите интегралните патеки
Неопходноста за Фадеев - Поповите духови произлегува од потребата квантната теорија за полето да дава недвосмислени, несингуларни решенија. Ова не е возможно со интегралот на патот кога е присутна баждарната симетрија, бидејќи нема никаква процедура за селектирање меѓу физички еквивалентните решенија поврзани со баждарната трансформација. Интегрлаот на пат ги надминува конфигурациите на полето кои се поклопуваат со истата физичка состојба, мерењето на интегралот на патот содржи фактор кој не дозволува добивање разни резултати директно од дејството.
Фадеев–Попова постапка
Точниот облик на дефинирање на духовите е зависен од изборот на баждарот, иако истите физички резултати мора да се добијат со сите баждари откако одредениот избор на баждарот за пресметките е произволен избор. Фејмаовиот- т'Хофтов баждар е најчесто наједноставниот баждар за овие потреби, и се користи низ целата оваа статија.
Нарушување на спин-статистичката релација
Фадеев-Поповиот дух ја прекршува спин-статистичката релација, која е друга прична зашто често се класифицираат како „нефизички“ честички.
На пример, во Јанг-Милсовата теорија (како квантната хромодинамика) духовите се сложени скаларни полиња (спин 0), но тие се антикомутитативни (како фермионите).
Воопшто, антикомутитативните духови се поврзани со фермионските симетрии, додека пак комутативните духови се поврзуваат со бозонските симетрии.
Баждарни полиња и придружни полиња на духови
Секое баждарно поле има поврзаност со дух, и каде што баждарното поле ја стекнува масата преку Хигсовиот механизам, придружното духово поле ја стекнува истата маса (само во Фејман-т'Хофтовиот баждар, не важи за останатите баждари).
Стивен Содерберг
Стивен Содерберг (роден 14 јануари 1963) е американски филмски режисер, сценарист и продуцент. Се смета за еден од основачите и пионерите на движењето на независен филм и е помеѓу најистакнатите и плодни режисери на својата генерација.
Фадеев-Попов дух
Изглед на Фејнмански дијаграми
Во Фејнмановите дијаграми духовите се прикажуваат како затворени јамки во целост составени од 3-фатови, закачени со баждарна честичка за останатиот дел од дијаграмот за секој од трите фатови. Нивниот придонес за С-матрицата е точно поништен (само во Фејман-т'Хофтовиот баждар) со придонес од слична јамка со баждарни честички со 3-фатовни парови или баждарни придонеси за остатокот од дијаграмот. Спротивниот знак за придонес на духот и баждарните јамки е поради имањето на спортивни фермионски/бозонски природи.
Лагранжијаново духово поле
Лагранжијанот за полето на духот c^a(x)\, во Јанг–Милсовата теорија (каде што a е индекс во придружната застапеност на баждарната група) е дадена со Првиот поим е кинетички поим како и за регуларните комплексни скаларни полиња, а вториот поим го опишува заемнодејството со баждарното поле, како и Хигсовото поле. Имајте на ум дека во Абеловите баждарни теории (како што е  квантната електродинамика) при што духовите немаат никаков ефект бидејќи f^{abc} = 0 и, следствено, духовите не заемнодејствуваат со баждарните полиња.
Елизабета Баковска
Елизабета Баковска (1969, Битола) — македонска писателка, книжевна теоретичарка и преведувачка.
Биографија
Баковска е родена во 1969 година во Битола. Во 1992 година дипломирала на групата за англиски јазик и книжевност на Филолошкиот факултет „Блаже Конески“ во Скопје, а во 2000 година магистрирала на истиот факултет. Во 2013 година докторирала на родовите студии на институтот „Евро-Балкан“ во Скопје. Од 1998 година работи во Холандската амбасада во Скопје.
Творештво
Баковска пишува литературни и критички текстови најчесто за македонското женско писмо. Таа ги објавила следниве книги:
Три нејзини кратки раскази се застапени во антологијата на македонскиот краток расказ, „Џинџуџе во земјата на афионите“ (Темплум, 2022).
Баковска се занимава и со книжевен превод од англиски на македонски јазик и обратно, а освен тоа, таа е уредничка на Блесок Поезија во електронското списание „Блесок“.
Врски
http://www.blesok.com/avtor.asp?lang=mac&id=858#.UxmR-1Oiy80).
independent.academia.edu
www.slashdocs.com
www.mirage.com.mk
http://www.utrinski.mk/?ItemID=CD4943DDF8EA3446BC0413C553E3E771
isshskopje.podomatic.com
Александар (крал на Грција)
Александар  (грчки: Ἀλέξανδρος, Aléxandros,; роден на во  – починал на  во ) бил крал на Грција во периодот од 30 мај 1917 до 12 октомври 1920 година. Тој бил вториот син на кралот Константин I. Студирал воено училиште и на кралскиот престол застанал по детронацијата на својот татко во текот на Првата светска војна. Починал во 1920 година од стрептококова инфекција.
Единствен наследник кој оставил била принцезата Александра, која подоцна се омажила за југословенскиот крал Петар II Караѓорѓевиќ.
Градот Александруполи (претходно Дедеагач), во близина на реката Марица кај грчко-турската граница е наречен по него во 1920 година, при неговата посета на градот.
Споменик на Советската армија (Софија)
Споменик на Советската армија (Паметник на Съветската армия в София) — споменик кој се наоѓа во Софија, Бугарија. Споменикот е посветен на Црвената армија. Споменикот се наоѓа во центарот на градот, во близина на Орловиот мост и Софискиот универзитет.
Споменикот бил изграден во 1954 година, а како главен архитект бил Иван Фунев, чија идеја била да споменикот ја симболизира благодарноста на бугарскиот народ кон руските војници, кои ја ослободиле земјата.
По падот на комунизмот во земјата, во 1993 година било решено за рушење и демонтирање на споменикот. Сепак, до ова не дошло. Во текот на 2010 година, на друштвената мрежа Facebook била покренета повторна петиција за преместување на споменикот од централното подрачје на градот и негово поставување во музеј кој би бил посветен на комунистичкиот режим во Бугарија.
1432
1432 (Римски бројки) — престапна година според општоприфатениот календар. Тоа била 1432 година од новата ера, 432. од вториот милениум, 32. од XV век и трета од 1430-тите.
Други календари
Истата година се среќава поинаку во календарите на различни народи и култури. Меѓу попознатите се вбројуваат: византискиот, асирскиот, еврејскиот, римскиот, кинескиот, будистичкиот и исламскиот.
Така, во византискиот календар, којшто времето го мери од создавањето на светот според Библијата, на 1 септември 5509 г. п.н.е. според продолжениот јулијански календар, истата трае во текот на 6940 и 6941 година. Според асирскиот календар, во којшто мерењето на времето започнува од 4750 г. п.н.е, кога се проценува дека бил изграден првиот храм во граот Асур, станува збор за 6182 година. Понатаму, во еврејскиот календар, којшто започнува на 1 септември 3760 г. п.н.е. според продолжениот јулијански календар или околу една година пред создавањето на светот според Евреите, годината се протега во текот на 5192 и 5193 еврејска година. Според календарот на Римјаните, којшто започнува од 753 г. п.н.е., кога браќата Ромул и Рем го основале градот Рим (познато и како Ab urbe condita), годината е избројана како 2185.
Во рамките на кинескиот календар, пак, постојат две поделени мислења за почетокот на броењето на годините: едни сметаат дека тоа е 61 година од владеењето на легендарниот Жолт цар или 2637 г. п.н.е.; додека други сметаат дека за почеток треба да се земе годината кога Жолтиот цар станал владетел, т.е. 2697 г. п.н.е. На тој начин, според првото гледиште, 1432 година се протега во 4068 и 4069, додека според второто гледиште, годината трае во текот на 4128 и 4129 кинеска година. Будистичкиот календар започнува да го мери времето од 543 г. п.н.е., година во којашто се смета дека Буда достигнал состојба на нирвана, и годината ја брои како 1975. Според исламскиот календар, во којшто мерењето на времето започнува со 622 година, т.е. годината на пребегнувањето на пророкот Мухамед од Мека во Медина (позната и како хиџра), годината се протега во текот на 835 и 836 исламска година.
IC 1557
IC 1557 — галаксија во соѕвездието Лав, заведена во Новиот општ каталог на длабоконебесни тела.
Податоци од набљудување
Според морфолошката класификација на галаксиите, IC 1557 е од видот *.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 11 ч 32 м 51,3 с, а неговата деклинација, односно висината на лакот на тој агол, +12° 55' 21"".
Други поделби
Проучување на IC 1557 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката.
Користена литература
Parts I-V. Moscow: Moscow State University, 1962-74. (9,679)
Вав (буква)
Арапски
Букваат во арапскиот се пишува како.
Основната звучна вредност на буквата е /w/.
Изговор
Основната звучна вредност на буквата е /v/ или /w/ (хебрејскиот нема јасно прецизирано кога се изговара како /v/ a кога како /w/). Со додавање на точки, буквата добива функција на самогласка, односно:
Сириски
Во сирискиот буквата се изговара како [w], слично на англискиот еквивалент. Кога има точка над неа се изговара како [o], а со точка под неа се изговара како [u].
Понг
Објавено од Атари во 1972 година Понг стана првата глобално популарна видео игра, и прво стана позната во 1970-тите на уредите во арки. Се смета за предок на видео-игри, иако видео игри се развиле порано.
Историја
Ралф Баер се смета за татко на видео-игри и камен-темелник на индустријата за видео игри. Во 1966 година развил играчки уред кој може да биде поврзан со било кој стандарден телевизор. Уредот содржи трага и тенис игра.
Вања Лазарова
Вања Лазарова-Димитрова (27 април 1930 во с. Страцин, Кратовско - 12 март 2017 во Скопје) — македонска пејачка на изворни народни песни и воопшто, доајен на македонската народна музика.
Извесно време работи во Операта при МНТ, а била член и на Државниот ансамбл на народни игри и песни „Танец“. Има испеано стотина македонски изворни народни песни, од кои најголемиот дел се снимени во продукцијата на МРТ. Има настапувано на голем број концерти на повеќе континенти. Пеела во Алберт Хол во Лондон пред британската кралица Елизабета II и премиерот Винстон Черчил. Посебен придонес има во соработката со групата „Анастасија“ при создавањето на музиката за филмот „Пред дождот“ на Милчо Манчевски. Нејзиниот вокал е особено податлив за синтезите во етномузиката.
Музичка кариера
Вања Лазарова пеела со различни фолклорни ансамбли. Била член на ансамблот на Македонската радио-телевизија, а има настапувано и со Македонската филхармонија. Таа е првата македонска пејачка која има снимено плочи за најголемите издавачки куќи Poligram и Philips. Добитник е повеќе меѓународни музички награди.
Голем е нејзиниот придонес во музиката од филмот „Пред дождот“ на Милчо Манчевски кој доби награда „Златен лав“ на фестивалот во Венеција во 1994 г.
Продуцентската куќа „Трето уво“ ги издаде нејзините први три албуми: „Македонски традиционални љубовни песни“ - кој е дистрибуиран во Европа, Америка и Јапонија, „Ритмистика“ — во соработка со водечки македонски музички имиња и „Лулка“ - во соработка со американскиот гитарист Мирослав Тадиќ. Нејзиниот последен албум „Генофонија“ е во соработка со групата Нав.
„Со маки сум се родила“, „Петро Петроленко“, „Многу ми го фалат бабо“, „Параходот ми замина“, „Легнала Ѓурѓа на рамно гумно“, „Во ливаѓе ладен извор има“ се само некои од песните кои ги има отпеано и снимено.
Награди
Вања Лазарова е добитник е на наградата:
Сојуз на Ромите од Македонија
Сојуз на Ромите од Македонија (СРМ) — македонска политичка партија чиј претседател е Амди Бајрам. Партијата е основана во 1996.
Историја и учество на избори
Партијата по своето формирање во 1996 за првпат самостојно учествувала на парламентарните избори во 1998, каде што освојува 3.577 гласови (0,3%) во првиот, односно 7.294 (0,9%) гласови во вториот круг со тоа освојувајќи 1 пратеничко место, кое претставува прво пратеничко место кое што е освоено од партија на Ромите во Република Македонија. Партијата го губи пратеничкото место на следните парламентарни избори во 2002. На парламентарните избори 2006 партијата се приклучила на коалицијата предводена од ВМРО-ДПМНЕ и повторно освојува едно пратеничко место. Партијата продолжила да учествува во коалицијата предводена од ВМРО-ДПМНЕ и на парламентарните избори во 2008, 2011, 2014 и 2016. На сите овие избори партијата освојувала по едно пратеничко место.
Во 2017 година, по повеќегодишно учество во коалициите предводени од страна на ВМРО-ДПМНЕ, водачот на партијата, Амди Бајрам изјавил дека партијата нема повеќе да учествува во коалицијата.
На парламентарните избори во 2020 година, партијата учествувала во коалиција предводена од СДСМ.
Алфред Н'Диаје
Алфред Н'Диаје (6 март 1990, Париз) — француски фудбалер со сенегалско потекло кој во моментов игра за Ескишехиспор. Тој е подеднакво вешти во играта на две позиции како централен одбранбен играч и како дефанзивен играч од средниот ред.
Почетоци
Алфред ја започнал својата кариера во анонимниот клуб УС Вандевр во градот Вандевр-ле-Нанси. На возраст од 14 години, тој се преселил во еден кварт во Нанси близу до стадионот на истоимената екипа за да може да ја продолжи својата кариера играјќи за најголемиот клуб во регионот. По пристигнувањето, Алфред поминувал низ многу проблеми во почетокот, но набрзо станал забележлив по неговата втора сезона во академијата. Во 2006 година, тој го потпишал својот прв професионален договор.
Нанси
Н'Диаје го направил своето деби за тимот во текот на сезоната 2007-08 во Лига купот, на возраст од 17, влегувајќи како замена на полувремето на местото на Фредерик Бјанкалани во поразот од 0-3 против Ленс. Тоа било и неговиот единствен настап таа сезона, по што тој бил вратен назад во тимот на резервистите, и му помогнал на младинскиот тим на Нанси едвај да избегне испаѓање.
По таа сезона, Н'Диаје заработил промоција во сениорскиот тим на Нанси за сезоната 2008-09. Тој го зел дресот со број 29 и го носел на своето деби во лигата во првиот натпревар од сезоната против Лил, во кој се појавил како замена а мечот завршил без голови. Два месеци подоцна, тој ја добил неговата прва шанса да биде стартер во еден натпревар од лигата, против ПСЖ во ремито 1-1. Неговите добри перформанси му даваат можност постојано да биде стартер во тимот, па така тој ги одиграл комплетните 90 минути во изненадувачката победа од 3-0 на Нанси над Марсеј на Велодром.
Бурсаспор
На 1 јули 2011 година, Ненси потврди на своето мрежно место дека клубот постигнал договор со турскиот клуб Бурсаспор за трансфер на Н'Диаје. Договорот бил финализиран на 3 јули за наводна сума од 2.000.000 €.
Сандерленд
На 9 јануари 2013 година, англискиот премиерлигаш Сандерленд најави дека го комплетирал трансферот на Алфред Н'Диаје за пријавена сума од € 4.700.000. На 12 јануари 2013 година, Н'Диаје го направил своето деби за Сандерленд на Stadium of Light во натпревар против Вест Хем Јунајтед во кој неговиот тим забележил победа со 3-0. Тој влегол во игра како замена за Адам Џонсон и за малку не го постигнал својот прв гол речиси со својот прв допир со топката во англискиот фудбал откако неговиот шут оддалечина поминал само неколку сантиметри крај голот. Својот деби старт за Сандерленд, Н'Диаје го имал на гостувањето кај Виган, во кој тој одработил фантастична асистенција која искористил Стивен Флечер во уште еден триумф на црните мачки овојпат со 3-1.
NGC 2665
NGC 2665 — спирална галаксија во соѕвездието Водна Змија, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 2665 се споменува и како ESO 563-19, MCG -3-23-4, UGCA 144, IRAS 08437-1907.
Откривање
Објектот е откриен во 1886 година од страна на Франк Милер, со помош на рефрактор, чијашто леќа имала пречник од 26 см.
Податоци од набљудување
Според морфолошката класификација на галаксиите, NGC 2665 е од видот SBa. Видливиот сјај со голо око изнесува 12,2 m, а оној во рамките на интервалот од минималната до максималната честота 12,9 m, додека површинскиот сјај изнесува 13,3 m/лм2. NGC 2665 има привидни димензии од 2' х 1,5'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 8 ч 46 м 0,8 с, а неговата деклинација, односно висината на лакот на тој агол, - 19° 18' 12". Положбениот агол на објектот е во износ од 144°.
45
45 (Римски бројки) — година според општоприфатениот календар. Тоа била 45 година од новата ера, 45. од првиот милениум, 45. од I век и шеста од 40-тите.
Други календари
Истата година се среќава поинаку во календарите на различни народи и култури. Меѓу попознатите се вбројуваат: византискиот, асирскиот, еврејскиот, римскиот, кинескиот, будистичкиот и исламскиот.
Така, во византискиот календар, којшто времето го мери од создавањето на светот според Библијата, на 1 септември 5509 г. п.н.е. според продолжениот јулијански календар, истата трае во текот на 5553 и 5554 година. Според асирскиот календар, во којшто мерењето на времето започнува од 4750 г. п.н.е, кога се проценува дека бил изграден првиот храм во граот Асур, станува збор за 4795 година. Понатаму, во еврејскиот календар, којшто започнува на 1 септември 3760 г. п.н.е. според продолжениот јулијански календар или околу една година пред создавањето на светот според Евреите, годината се протега во текот на 3805 и 3806 еврејска година. Според календарот на Римјаните, којшто започнува од 753 г. п.н.е., кога браќата Ромул и Рем го основале градот Рим (познато и како Ab urbe condita), годината е избројана како 798.
Починале
40er
Остерајштет
Остерајштет (Ostereistedt) — општина во округот Ротенбург, во сојузната покраина Долна Саксонија, Германија.
Местоположба
Општината се наоѓа помеѓу градовите Хамбург и Бремен, на автопатот А1.
Општинси единици
Покрај главното место Остерајштет, во општината се наоѓа и местото Рокштет.
Тухолска шума
Тухолската шума, исто така позната и како Тухолска борова шума, (на Bory Tucholskie; Tëchòlsczé Bòrë; Tuchler or Tucheler Heide) е голема шума во близина на градот Тухола (Tucheln) во северниот дел на Полска, која се наоѓа помеѓу реките Брда и Вда. Во неа се наоѓа истоимениот национален парк, кој е средиште на Биосфера резерватот прогласен од УНЕСКО во 2010 година.
Пејзаж
Областа била формирана во текот на последното ледено време и е покриена со ниски ридови и повеќе од 900 постглацијални езера. Шумата е со површина од 3200 км2 на густа смрчина и борова шума, и е една од најголемите шуми во Полска и Средна Европа. Во 1996 година, дел од оваа област бил прогласен за Нацинален парк Тухолска шума, и покривал 46,13 км2. Околу 30% од површината е населен со полско етничко малцинство.
Историја
За време на Германскато Царство оваа област била место за изведување на воени вежби, во која исто така биле спроведувани медицински истражувања, па во научните списанија од почетокот на XX век било споменувано името на оваа област. За време на Првата светска војна, познатиот лекарот и пацифист Георг Фридрих Николај бил протеран од Берлин во овој оддалечен регион, кој во 1919 година и бил отстапен на Полска, како резултат на Версајскиот договор.
Во 1939 година, за време на инвазијата на Полска на самиот почеток на Втората светска војна, се водела една од главните битки - Битка за Тухолската шума и оваа поранешна германска областа била повторно освоена од Германците. По освојувањето името било сменето во Truppenübungsplatz Westpreußen, или под шифрираното име „Heidekraut“.
Во периодот меѓу август 1944 година и јануари 1945 година, во оваа област биле изведувани детални тестирања на ракетите А4 (V-2 ракети), од страна на Шуцштафел единиците под команда на Ханс Камлер и Валтер Дорнберг. За време на тестирањето биле тестирани исфрлени околу 107 проектили во насока на југ. Оваа локација била откриена од членовите на полското движење на отпорот наречено Армија Крајова, после што било бомбардирано од сојузничките сили.. Во јануари 1945 година, целокупниот воен арсенал бил евакуиран пред да влезе Црвената армија.
По Втората светска војна, шумата била засолниште за многу анти-комунистички партизани, меѓу кои бил и еден од командантите на Армија Крајова Зигмунт Шендзејлаж.
Резерват Биосфера
Во јуни 2010 година областа на Тухолската шума, била прогласена од страна на УНЕСКО како Резерват Биосфера. Јадрото на Резерватот Биосфера се состои од Националниот парк Тухолска шума, како и уште 25 резервати на природата кои лежат во тампон зоната. Оваа тампон зона се состои од неколку заштитени зони - Тухола, Вда, Вдиџи и Заборскиот парк. Транзитната зона која го опфаќа градот Тухола и околните области. Основната област на резерватот е со површина од 78,81 км2, а сите три области заедно се со површина од 3195 км2.
Население
Областа е населена со полско етничко малцинство наречени Тухолски Боровјаци, а тие живеат блиску до друга важна етничка група, Кашуби.
Ишиклар
Географија
Ишиклар е расположено источно од Кожани, на југозападните падини на Каракамен.
Во Османлиската Империја
На крајот на XIX век Ишиклар било етничко турско село во Кожанска каза на Османлиската Империја. Според статистиката на Васил К’нчов („Македонија. Етнографија и статистика“) во 1900 година во Ашиклар, Кожанска каза, имало 319 Турци. Според грчкото конзулство во Еласона во 1904 година во Ашиклар (Ασικλάρ) живееле 110 Турци.
Во Грција
Во Првата балканска војна во 1912 година во селото влегле грчки единици и после Втората балканска војна во 1913 година останало под Грција. Во 1913 година селото имало 136 жители. Во 20-тите години населението се иселило во Турција и на негово место биле доведени бегалци од Турција. Во 1927 година името на селото било сменето во Левендис или Фарос. Во 1928 година Ишиклар било целосно бегалско со 19 семејства и 63 жители бегалци.
Во 2001 година во Ишиклар биле регистрирани 12 луѓе.
Глаубиц
Глаубиц (Glaubitz) — општина во округот Мајсен, во Саксонија, Германија. Во градот се наоѓа споменик посветен на жртвите од единиците СС.
Глицерол
Глицерол (уште познат како глицерин во англиската литература), претставува едноставен триол. Тоа е нетоксична, безбојна, без мирис, вискозна течност со сладок вкус. Глицеролскиот столб се наоѓа во липидите познати како глицериди. Бидејќи има антимикробни и антивирусни својства, широко се користи во третмани за рани и изгореници. Спротивно на тоа, исто така се користи како медиум за бактериска култура. Може да се користи како ефикасен маркер за мерење на заболување на црниот дроб. Исто така, широко се користи како засладувач во прехранбената индустрија и како навлажнувач во фармацевтска индустрија. Поради неговите три хидроксилни групи, глицеролот се меша со вода и е хигроскопски по природа.
Структура
Иако е ахирална молекула, глицеролот е прохирален во однос на реакциите на еден од двата примарни алкохоли. Така, со супституираните деривати, стереоспецифично нумерирање ја означува молекулата со префикс sn- пред името на стеблото на молекулата .
Производство
Глицеролот генерално се добива од растителни и животински извори каде што се јавува во триглицеридите, естерите на ​​глицерол со долг синџири од карбоксилни киселини. Хидролиза, сапонификација или трансестерификација на овие триглицериди произведува глицерол, како и дериват на масните киселини. Триглицеридите може да се сапонифицираат со натриум хидроксид за да се добие глицерол и масна натриумова сол или сапун.
Типични растителни извори вклучуваат соја или палма. Лој добиен од животинско потекло е друг извор. Во САД и Европа се произведуваат приближно 950.000 тони годишно. Само во САД од 2000 до 2004 година се произведувале 350.000 тони глицерол годишно. Директивата на ЕУ 2003/30/EC поставила барање 5,75% од нафтените горива да се заменат со биогорива во сите земји-членки до 2010 година. Во 2006 година било предвидено дека до 2020 година производството ќе биде шест пати повеќе од побарувачката, создавајќи вишок на глицерол како нуспроизвод на производството на биогориво.
Глицеролот од триглицериди се произведува во голем обем, но суровиот производ е со променлив квалитет, со ниска продажна цена од 0,02–0,05 УСД за килограм во 2011 година. Ваквиот гливерол може да се прочисти, но процесот е скап. Дел од глицеролот се согорува за енергија, но неговата топлинска вредност е мала.
Синтетички глицерол
Иако обично не е исплатливо, глицеролот може да се произведува на различни начини од пропен. Процесот на епихлорохидрин е најважен: тој вклучува хлорирање на пропилен за да се добие алил хлорид, кој се оксидира со хипохлорит до дихлорохидрин, кој реагира со силна основа за давање епихлорохидрин. Епихлорохидринот може да се хидролизира до глицерол. Процесите без хлор од пропилен вклучуваат синтеза на глицерол од акролеин и пропилен оксид .
Поради големото производство на биодизел од масти, каде што глицеролот е отпаден производ, побарувачката на гливеролот е во опаѓање. Така, синтетичките процеси не се економски. Поради прекумерното снабдување, се прават напори за претворање на глицеролот во синтетички прекурсори, како што се акролеин и епихлорохидрин.
Индустрија за храна
Во храната и пијалоците, глицеролот служи како навлажнувач, растворувач и засладувач и може да помогне за зачувување на храната. Исто така се користи како полнење во комерцијално подготвена со малку маснотии храна (на пр., колачиња) и како згуснувач во ликер. Глицеролот и водата се користат за зачувување на одредени видови лисја од растенија. Како замена за шеќер, има приближно 27 килокалории на лажичка (шеќерот има 20) и е 60% слатко како сахароза. Не ги храни бактериите кои формираат дентален плак и предизвикуваат забни шуплини. Означен е како E422. Се додава во глазура (замрзнување) за да се спречи да се стегне премногу.
Се препорачува и како додаток при употреба на полиол засладувачи како што се еритритол и ксилитол кои имаат ефект на ладење, поради неговиот загреан ефект во устата.
Медицински, фармацевтски и употреба за лична негаs
Глицеринот е благо антимикробно и антивирусно средство и е третман за рани одобрен од FDA. Црвениот крст известува дека 85% раствор на глицерин покажува бактерицидно и антивирусно дејство, а раните третирани со глицерин покажуваат намалено воспаление по приближно два часа. Поради ова, широко се користи во производите за нега на рани, вклучително и хидрогел за листовите на нозете базирани на глицерин за изгореници и друга нега на рани. Тој е одобрен за сите видови нега на рани, освен за изгореници од трет степен и се користи за пакување на донаторска кожа што се користи во кожни графтови.
Глицеролот се користи во медицинска, фармацевтска и лична нега како препарат, често како средство за подобрување на мазноста, како подмачкувач и како навлажнувач на кожата.
Ихтиоза и ксероза се ослободуваат со локална употреба на глицерин. Се наоѓа во алергени за имунотерапија, сируп за кашлица, еликсир и паста за заби, миење уста, производи за нега на кожата, креми за бричење, производи за нега на коса, сапун и личен лубрикант на база на вода. Во цврсти дозирани форми како таблети, глицеролот се користи како средство за задржување таблети. За човечка исхрана, глицеролот е класифициран од FDA меѓу шеќерни алкохол (деривати на шеќери кои содржат една -OH група) како калоричен макронутриент. Глицеролот исто така се користи во банкарство на крв за зачувување на црвените крвни зрнца пред замрзнување.
Глицеролот е компонента на глицерин сапун. Етерично масло се додаваат за мирис. Овој вид на сапун го користат луѓе со чувствителна, лесно иритирачка кожа бидејќи ја спречува сувоста на кожата со своите навлажнувачки својства. Ја црпи влагата низ слоевите на кожата и го забавува или спречува прекумерното сушење и испарување.
Земен ректално, глицеролот функционира како лаксатив така што ја иритира аналната мукоза и предизвикува хиперосмотичен ефект, проширување на дебело црево со вовлекување вода во него за да се индуцира перисталтика што резултира со евакуација. Може да се администрира неразреден или како супозиторија или како мал волумен (2–10 ml) клизма. Алтернативно, може да се администрира во разреден раствор, како што е 5%, како високоволуменска клизма.